РЕПУБЛИКА СРБИЈА

НАРОДНА СКУПШТИНА

Одбор за пољопривреду, шумарство

и водопривреду

12 Број 06-2/89-14

25. мај 2014. године

Б е о г р а д

 З А П И С Н И К

 ЧЕТВРТЕ СЕДНИЦЕ ОДБОРА ЗА ПОЉОПРИВРЕДУ,

ШУМАРСТВО И ВОДОПРИВРЕДУ, ОДРЖАНЕ 24. МАЈА 2014. ГОДИНЕ

Седница је почела у 8,45часова.

Седници је председавао Маријан Ристичевић, председник Одбора.

Седници су присуствовали чланови Одбора:Зоран Антић, Милан Ковачевић, Миодраг Николић, Жарко Богатиновић, Милија Милетић,Арпад Фремонд, као иМарија Стевановић, заменик члана Одбора.

Седници нису присуствовали чланови Одбора:Саша Максимовић, Јасмина Обрадовић,Марјана Мараш, Горан Ћирић, Јован Марковић, Милан Кораћ, Велимир Станојевић, Душан Петровић и Сабина Даздаревић.

Већином гласова усвојен је следећи

 Дневни ред

1. Договор о спровођењу одлуке о реализацији посете чланова Одбора поплављеним подручјима.

Прва тачка дневног реда- **Договор о спровођењу одлуке о реализацији посете чланова Одбора поплављеним подручјима.**

Чланови Одбора договорили су детаље о реализацији посете чланова Одбора поплављеним подручјима. По завршетку седнице кренули су у обилазак угрожених општина.

Пошто других питања и предлога није било, седница је закључена у 9,00 часова.

Председник и чланови Одбора за пољопривреду, шумарство и водопривреду:Маријан Ристичевић, председник, Миодраг Николић, Арпад Фремонд, Милија Милетић, Зоран Антић, и Жарко Богатиновић, су 24. маја 2014 године, посетили поплављена подручја на територијама општина: Свилајнац, Јагодина, Параћин, Варварин и Трстеник.

У општини Свилајнац чланови Одборасрели су се са представницима локалне самоуправe, који су их упознали са размерама штете настале на територији њихове општине.Председниккризног штаба Мирослав Маринковић,рекао једа је општинска Комисија за елементарне непогоде формирана 18. маја. По првим проценама, између 10.000 и 12.000 хектара пољопривредног земљишта је потопљено.Штета у сточном фонду је: 52 овце, 1946 јагњади, 20 коза, 23 јаради, 59 прасади,1.155 пернате живине. По прелиминарним проценама, око 15.000 грађана општине Свилајнац је претрпело непосредну штету. Угроженим пољопривредним домаћинствима је допремљена сточна храна и пијаћа вода.Пијаца у Свилајнцу је дезинфикована и чека се одлука Министарства пољопривреде која дозвољава да може да се користи фитосанитарна потврда.Уз помоћ стручне екипе из Данске пуштена је техничка вода, струја је укључена на територије целе општине. Извршена је мобилизације свих пољопривредних цистерни којима се вода враћа у Ресаву. М.Маринковић је саопштио да је спречен удар Велике Мораве њеним контролисаним одливањем. Наиме, направљен је одбрамбени бедем и спречено настајање веће штете. Општина Свилајнац једобила велику помоћ од стручних тимова из Словеније, Мађарске и Данске. На упућен затев за помоћ у људству, општина је добилаод Војног гарнизона из Пожаревца 12 војника. По његовој оцени ситуација у Свилајнцу није на адекватан начин била медијски пропраћена. На крају разговора је саопштио да је општини Свилајнац потребна помоћ у виду сточне хране и то 5 вагона кукуруза и концентрата, као и 10 вагона сена.

Чланови Одбора посетили су град Јагодину, и сусрели се са предсатвницима локалне сaмоуправе. Градоначелник Драган Марковић,информисао је да је 28 села на територији Јагодине поплављено, а град Јагодина је сачуван од налета реке Белице.Поплављено је 2.000 домаћинстава, 2.800 хектара пољопривредног земљишта, од којих је 50% засејано кукурузом, а остало јечмом, детелином и пшеницом.Поплављно је 170 пластеника и 6.000 људи је директно оштећено поплавама. Јагодина није имала проблем са пијаћом водом, док су најугроженија села Ратково и Кончарево. Град Јагодина је из градског буџета издвојила средства за угроженеу износу од 10 милиона динара. Процена штете, не рачунајући инфратруктурне објекте је између 100 и 110 милиона динара. Највеће донације Јагодина је добила из Новог Пазара, Куманова као и од власника италијанских фабрика са територије града Јагодине.Локална самоуправа има велику помоћ од стручних тимова из Бугарске, који учествују у црпљењу воде.

На територији општине Параћин чланови одбора су разговарали са председником кризног штаба Сашом Пауновићем. С.Пауновић је рекао да је река Црница поплавила 70% територије града, више од 5.000 домаћинстава је поплављено. Штета је већа у самом граду, него у околним селима. Два данапосле изливања Црнице, излила се река Велика Морава и потопљно је 700 хектара пољопривредног земљишта. У периоду који је претходио поплавама,јавно предузеће Србијаводе нису имале довољно финансијских средастава да би спровеле пројекте регулације и чишћења речних корита.С.Пауновић је истакао као велике проблеме у вези елементарних непогода следеће: непостојање система цивилне заштите,непостојање система раног упозорења у случају великих падавина, недовољно информација локалној власти од стране извршне власти у вези планова асанације терена након поплава, недостатак стручник кадрова,како на општинском тако и националном нивоу у чијој су надлежности регулације речних водотокова.

На територији општине Варварин чланови Одбора су посетили село Обреж, где су имали сусрет са председником општине Зораном Миленковићем. Онје информисао да је од 21 селана територији општине Варварин 16 поплављено.Поплављено је2.000 хектара пољопривредног земљишта и 350 домаћинстава. Излиле су се Калеинићка, Јованичка река, Западна и Велика Морава. Општина је добила хуманитарну помоћ из Ниша, Крушевца, Ариља, Бачке православне епархије, Аустрије и Шведске. Он је рекао да је општини Варварина потеребна помоћ у сточној храни. Већи део стоке је евакуисан. Највећа штета је на фарми товних пилића код Обрежа (42.000 угинулих пилића).На десној обали Велике Мораве постоји насип,који је спрчеио изливање на тој страни, што није био случај са левом обалом, која је без насипа. Општинске власти ће тражити да се тај проблем регулише, како би се у будућниости избегле поплаве и спречиле веће штете.

Чланови одбора су посетили и село Почековина на територији општине Трстеник где су имали низ појединачних разговора са пољопривредницима, чија су домаћинстав директно претрпела штету од насталих поплава.

 СЕКРЕТАР ПРЕДСЕДНИК

 Вељко Рацковић Маријан Ристичевић